section_heading: Konvencija i RH
paragraph_text: Republika Hrvatska ratificirala je Konvenciju i njene protokole 5. studenoga 1997. godine. Time je priznala nadležnost Europskog suda za ljudska prava i obvezatnost njegovih presuda. Također, preuzela je i obvezu izvršavanja svih konačnih presuda u sporovima u kojima je tužena stranka. U sporovima pred Sudom Republiku Hrvatsku zastupa zastupnik kojeg imenuje Vlada. Ako Sud utvrdi da je došlo do povrede konvencijskih prava, za odgovornu državu nastaju dvije vrste obveza – pojedinačne i opće. Pojedinačne mjere donose se u korist podnositelja zahtjeva i njima se uklanjaju posljedice povrede ljudskih prava. Općim mjerama se sprječavaju buduće povrede ljudskih prava te se zaustavljaju kontinuirana kršenja, odnosno rješava se neki sistemski problem. Mjere predlaže Vlada u dogovoru s Odborom ministara Vijeća Europe. Središnje koordinacijsko tijelo za izvršenje presuda i odluka Europskog suda za ljudska prava u RH je Ured zastupnika Republike Hrvatske pred Europskim sudom za ljudska prava.[http://www.mspm.hr/content/download/9577/73417/version/1/file/Nacionalni+program+za%C5%A1tite+i+promicanja+ljudskih+prava+2013.-2016..pdf Nacionalni program zaštite i promicanja ljudskih prava za razdoblje od 2013. do 2016. godine], mspm.hr, pristupljeno 14. kolovoza 2014. <ref>Poslovnik o radu stručnog savjeta za izvršenje presuda i odluka Europskog suda za ljudska prava, vlada.hr, pristupljeno 14. kolovoza 2014.